
R E F E R A T   D E   A P R O B A R E
[bookmark: _Hlk230595635]privind aprobarea Devizului general actualizat ca urmare a ajustării prețului contractului conform Dispoziției de șantier nr. 2 pentru obiectivul de investiții 
”REABILITARE TERMICĂ PENTRU CREȘTEREA EFICIENȚEI 
ENERGETICE LA ȘCOALA GENERALĂ
 MIRCEA SÂNTIMBREANU
 BRAD”


[bookmark: _Hlk219885503]Prin Hotărârea Consiliului Local nr. 91/2024 au fost aprobate Documentația tehnico-economică și Devizul general, faza DTAC, pentru obiectivul de investiții ” REABILITARE TERMICĂ PENTRU CREȘTEREA EFICIENȚEI ENERGETICE LA ȘCOALA GENERALĂ MIRCEA SÂNTIMBREANU BRAD”. 	    
Prin Hotărârea Consiliului Local nr. 2/2026 a fost actualizat Devizul general  ca urmare a aplicării cotei legale de T.V.A. de 21%, conform prevederilor fiscale aplicabile.
Actualizarea Devizului general aferent obiectivului de investiții este impusă de Dispoziția de șantier nr. 2 privind ajustarea prețului contractului. Această ajustare este de 202.935,14 lei (fără T.V.A.), respectiv 245.551,51 lei (cu T.V.A.).
Prin Dispoziția de șantier nr. 2 s-a modificat soluția de ventilare din sistem centralizat în sisteme individuale, adaptabile fiecărei săli de clasă și s-au actualizat lucrările de la etajul 1 și de la etajul 2, la nivelul parchetului.
Pentru stabilirea valorii de finanțare a obiectivului de investiții a fost elaborat de către S.C. D&A Makeitsimple S.R.L Devizul general, actualizat în conformitate cu Dispoziția de șantier nr. 2, valoarea totală a acestuia devenind 6.285.934,18 lei (fără T.V.A.), respectiv 7.559.880,82 lei (cu T.V.A.), din care C+M = 5.205.857,74 lei (fără T.V.A.), respectiv 6.299.087,87 lei (cu T.V.A.). 
Totodată, Devizul general cuprinde cheltuielile neeligibile în valoare de 544.332,49 lei (fără T.V.A), respectiv 689.028,47 (cu T.V.A), care se vor asigura din bugetul local al Municipiului Brad. 
Aceste cheltuieli se compun din valoare lucrărilor ce depășesc sfera investiților de eficientă energetică, dar care sunt absolut necesare pentru a putea autoriza unitatea de învățământ din punct de vedere al sănătății publice și al securității la incendiu. 
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat ca urmare a ajustării prețului contractului conform Dispoziției de șantier nr. 2 pentru obiectivul de investiții ”REABILITARE TERMICĂ PENTRU CREȘTEREA EFICIENȚEI ENERGETICE LA ȘCOALA GENERALĂ MIRCEA SÂNTIMBREANU BRAD”, revocarea Hotărârii Consiliului Local nr. 71/2026 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile: O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2022 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, in 24 martie 2022, se emite Ordinal Ministrului dezvoltării, lucrărilor publice și administrației privind aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025 privind unele  măsuri fiscal-bugetare cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

